**P.nr.237/2017**

 **GJYKATA THEMELORE NË FERIZAJ - DEGA NË SHTËRPCË, DEPARTA-MENTI I PËRGJITHSHËM,** gjyqtari **Bersim Shaipi,** me sekretareshën juridike **Ollivera Stojkoviq,** në lëndën penale të të akuzuarit **A.Z.** nga fshati …; Komuna e …; për shkak të veprës penale vjedhje e shërbimeve komunale nga neni 320 të KPRK-së, sipas aktakuzës së Prokurorisë themelore në Ferizaj, Departamenti i përgji-thshëm PP/II.nr.1912-3/2017 të dt.28.09.2017, të cilën e ka përfaqësuar prokurori **Dushko Manitasheviq,** pas mbajtjes së shqyrtimit fillestar të dt.29.01.2018 solli dhe publikisht me dt.31.01.2018 e shpalli këtë

**A K T GJ Y K I M**

 I akuzuari **A.Z.** ; nga babai B…; dhe e ëma H…; i vajzërisë M…; i lindur me dt.e lindjes…; me banim në fshati…; Komuna e …; Shqiptar, shtetas i Republikës së Kosovës, i martuar, baba i nëntë fëmijëve, i gjendjes së varfër materiale, ka kryer shkollën e mesme – drejtimin juridik, i gjykuar për veprën penale pranim i mitos, mbrohet në liri,

**ËSHTË FAJTOR**

 Sepse me dt.12 korrik të vitit 2017 në shtëpinë e vet në f. Firajë, Komuna e Shtërrpcës, i ka çliruar tri ura të tensionit në njehësorin elektrik nr…… ku për pasojë kishte mosregjistrimin e shpenzimit të energjisë elektrike dhe dëmtimin e ndërmarjes për Distribuim dhe furnizim me energji elektrike D.D. “KEDS” me seli në Ferizaj të cilës i ka shkaktuar dëmin material në vlerë prej 180,27 €,

**- Me çka ka kryer veprën penale vjedhje e shërbimeve komunale nga neni 320 të KPRK-së,**

Andaj gjyqtari individual në bazë të nenve 4, 41, 42, 49, 50, 51, 52, 62, 69, 73 dhe 74 të KPRK-së dhe nenit 365 të KPPRK-së i shqipton

**DËNIM ME KUSHT**

Ashtu që i cakton **dënimin në të holla** në shumë prej 200 € (dyqind €uro) dhe **dënimin me burg** në kohëzgjatje prej 5 (pesë) muajshë, të cilat dënime nuk do të ekzekutohen nëse i akuzuari në afat prej 2 (dy) vitesh, nga dita e plotfuqishmërisë së akgjykimit, nuk kryen vepër tjetër penale.

I akuzuari obligohet të paguan paushallin gjyqësor në shumë prej 30 € (tridhjetë €uro) në afat prej 15 (pesëmbëdhjetë) ditësh, nga dita e plotfuqishmërisë së këtij aktgjy-kimi.

**Obligohet** i akuzuari që të dëmtuarës Ndërmarrjes për Distribuim dhe furnizim me energji elektrike D.D.”KEDS” me seli në Ferizaj t’ia kompenson dëmin e shkaktuar material në shumë prej 180,27 €.

**A r s y e t i m**

 Prokuroria themelore në Ferizaj, Departamenti i përgjithshëm, ka ngritur aktaku-zën e lartshënuar kundër të akuzuarit A.Z. nga fshati…; Komuna e …; për shkak të veprës penale vjedhje e shërbimeve komunale nga neni 320 të KPRK-së.

 Në shqyrtimin fillestar i cili është mbajtur me dt.29 janar 2018 në të cilin është lexuar aktakuza e prokurorit të shtetit pas së cilës i akuzuari A.Z. ka deklaruar se e ka kuptuar aktakuzën dhe veprën penale e cila i vihet në barrë, duke shtuar se e pranon fajsinë për kryerjen e kësaj vepre penale.

 Gjyqtari pas dëgjimit të palëve, ka sjellë aktvendim me të cilin e ka aprovuar pranimin e fajsisë dhe ka konstatuar se janë plotësuar të gjitha kushtet ligjore për të njëjtën. Gjyqtari ka konstatuar se pranimi i fajsisë nga i akuzuari është bërë vullnetarisht pasi e ka kuptuar natyrën dhe pasojat e pranimit të fajsisë, se pranimi i fajsisë bazohet në faktet lëndore të cilat i përmbanë aktakuza dhe se e njëjta është në harmoni me rregullat ligjore.

Në bazë të të lartshënuarave gjyqtari ka vërtetuar këtë gjendje faktike:

- Se i akuzuari A.Z. me paramendim e ka kryer veprën penale vjedhje e shërbimeve komunale nga neni 320 të KPRK-së, në kohën, vendin dhe mënyrën e përshkruar në dispozitivin e këtij aktgjykimi.

Neni 320 i KPRK-së rregullon se kjo formë e veprës penale është e dënueshme me të holla dhe dënim burgimi në kohëzgjatje deri në tri (3) vite.

Në bazë të krejt të shënuarave pakontestueshëm është vërtetuar se në veprimet e të akuzuarit kanë ekzistuar të gjitha elementet qenësore të kësaj vepre penale dhe se për to është penalisht përgjegjës.

Me rastin e shqiptimit të dënimit (individualizimit të të njëjtit) gjyqtari duke u bazuar në dispozitat e nenit 73 dhe 74 të LPRK-së i ka marrë parasyshë të gjitha rretha-hanat të cilat ndikojnë në llojin dhe lartësinë e dënimit. Për shqiptimin e dënimit me kusht janë marrë parasyshë rrethanat lehtësuese si Pranimi i fajsisë, se është penduar për kryerjen e kësaj vepre penale, qëndrimi i tij para gjykatës, premtimi se në të ardhmen nuk do të bënë asnjë vepër tjetër penale, gjendja e varfër ekonomike e të akuzuarit dhe familjes së tij, se është person familjar e baba i nëntë fëmijëve, llojin dhe natyrën e veprës së kryer penale dhe papunësinë e tij. Gjyqtari krahas rrethanave të shënuara lehtësuese në anën e të akuzuarit ka marrë parasyshë edhe propozimin e prokurorit të shtetit që pas pranimit të fajsisë i akuzuari të dënohet më butë. Përkundër rrethanave lehtësuese në anën e të akuzuarit gjyqtari si rrethanë rënduese për të akuzuarin ka marrë të gjykaurit e tij dhe se bazuar në këtë fakt tek ai ekziston shkallë më e lartë e përgjegjësisë penale.

Sipas bindjes së gjyqtarit, dënimi me kusht i është shqiptuar të akuzuarit A.Z. duke i pasë në pah rrethanat e lartpërmendura, dhe se paraqet dënimin e drejtë i cili është në përputhje me peshën e veprës penale dhe shkallën e përgjegjësisë së të akuzuarit, me bindjen se i njëjti do të arrinë qëllimin e ndëshkimit si në kuptim të preventivës speciale ndaj të akuzuarit që t’a prapëson nga kryerja e veprave tjera penale dhe rehabiliton, ashtu edhe në kuptim të preventiveës së përgjitshme ndaj kryesve tjerë potencial, në kuptim të nenit 41 të KPRK-së.

Vendimi mbi kërksën pasurore juridike është sjellë konform nenit 463 par.2 të KPPRK-së.

Vendimi mbi shpenzimet e procedurës është sjellë konform nenit 451 par.1 të KPPRK-së i cili ka të bënë me pagesën e paushallit gjyqësor në shumë prej 30 € (tridhjetë €uro), duke e pasë në pah gjendjen e tij materiale.

Në bazë të ekspozesë së mëparme është vendosur si në dispozitiv të këtij aktgjy-kimi.

**GJYKATA THEMELORE NË FERIZAJ – DEGA NË SHTËRPCË**

**P.nr.237/2017 i dt.31.01.2018**

 **Gjyqtari**

 Bersim Shaipi

**KËSHILLË JURIDIKE**:

Kundër këtij aktgjykimi mund t’i parashtrohet ankesë Gjykatës së Apelit në Prishtinë, në afat prej 15 (pesëmbëdhjetë) ditësh nga dita e pranimit të të njëjtit. Ankesa në ekzemplarë

të mjaftueshëm i dorëzohet kësaj Gjykate themelore – Degës.

**U.D.**

- të akuzuarit

- prokurorit të shtetit

- të dëmtuarit

- në shkresa